Guguwa ta yi kaca-kaca da manyan jiragen ruwa da gidan rainon yara – BBC Hausa
Guguwa ta yi kaca-kaca da manyan jiragen ruwa da gidan rainon yara
Blue Security via Reuters
Wata mahaukaciyar guguwa ta yi kaca-kaca da manyan jiragen ruwan daukar kaya, kuma a kalla mutum takwas ne suka mutu sakamakon ruwan sama da aka sheka kamar da bakin kwarya a yankin KwaZulu-Natal na Afrika Ta Kudu.
Daga cikin wadanda suku mutu har da wani yaro da ruwa ya tafi da shi, kuma wadansu marasa lafiya sun rasa ransu bayan da wani gini ya fado musu a asibitin Prince Mshiyeni Memorial, kusa da birnin Durban, babban birnin yankin.
Rescue Care via Reuters
Motoci sun makale na tsawon sa’o’i saboda yadda guguwar ta jawo cunkoso
Hukumar Kula da Yanayi ta Afrika Ta Kudu ta ce, ”Ruwa mai matukar karfi ya yi barna a KwaZulu-Natal da wasu sassan kasar” .
Kafar yada labarai ta TimesLive ta ambato mai magana da yawun Hukumar Kula da Yanayi Hannelee Doubel, yana cewa: ”Hotunan da aka dauka daga tauraron dan adam sun nuna yadda aka dinga walkiya a saman teku, har zuwa gabar tekun,”
”Ruwan ya tilasta rufe tashar jiragen ruwa ta Durban, daya daga cikin wadanda aka fi amfani da su a Afrika, a ranar Talata.
Guguwar ta yi barna sosai
Ya ce: ”Wani wajen rainon yara da ke kusa da wani kogi ya yi ambaliya.”
Asibitin King Edward VIII da ke Durban ma ya yi ambaliya
Author xackingPosted on October 11, 2017
Previous Previous post: Zidane zai doke tarihin Guaradiola a La Liga
Next Next post: Mai sharhin tamaula ya zuciya ya fice